વૃંદા અભિનય ક્ષેત્ર વિશેના અનુભવો અને પડકારો જણાવતા કહે છે કે, ‘તમે સારો અભિનય કરી શકો છો એટલે તમને કામ કરવા મળે છે એવું નથી. હું સારો અભિનય કરી શકું છું અથવા લોકોને મારો અભિનય સારો લાગે છે તેમ છતાં આ ક્ષેત્રમાં કામ કરવા તમારે સામેથી પૈસા આપવા પડે એવી પરિસ્થિતિ છે. આયોજક અને નિર્માતા સામેથી પૈસા માંગે છે અને પૈસા આપવાની જગ્યાએ પૈસા લઈને કામ કરાવે છે. જોકે આવું માત્ર કલાનાં આ ક્ષેત્રમાં પૂરતું જ નથી, લગભગ બધે આ પ્રકારનું જ શોષણ થાય છે. એમાં પણ જો તમે સુંદર હોવ અને સ્ત્રી હોવ તો ક્યારેક અન્ય માંગણીઓ પણ થતી હોય છે. મને ઘણા છેતરામણા પ્રસ્તાવ આવે છે તેમ છતાં એક અભિનેત્રી તરીકે મને ગર્વ છે કે હું ક્યારેય કોઈ લોભ, લાલચ અને મોહમાં આજ સુધી આવી નથી, કલાક્ષેત્રમાં મેં કદી કઈ ખોટું કે ખરાબ કર્યું નથી, કરીશ નહીં.’